Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
12 ก.ย. 2559

ปัจจัยภายนอกเป็นปัจจัยกดดัน SET เพิ่ม…ยังเน้น “จำกัด” พอร์ตต่อไป
ดัชนี SET อยู่ที่ 1,428.11 จุด -17.17 จุด -1.19% ปริมาณซื้อขาย 26,526 ลบ.
 
แนวรับ : 1,415 / 1,400  แนวต้าน : 1,430 / 1,440
 
สรุปทิศทางและแนวโน้มตลาด
SET ยังถูกกดดันต่อเนื่อง การปรับลดลงแรงของตลาดหุ้น Dow Jones และตลาดหุ้นภูมิภาคช่วงเปิดตลาด จากโอกาสการปรับขึ้นดอกเบี้ย Fed ที่เพิ่มขึ้นหลัง Eric Rosengren ที่เป็นสมาชิกสาย “พิราบ” (ชอบใช้นโยบายการเงินแบบผ่อนคลาย – ทั้งนี้รายงาน T-Wealth ฉบับเดือน ก.ย.ได้มีการอธิบายถึง Style ของสมาชิก Fed แต่ละท่านว่าอยู่ในสาย “เหยี่ยว” หรือสาย “พิราบ”) มองการคงดอกเบี้ยในระดับต่ำยาวนานจะเป็นความเสี่ยงต่อเสถียรภาพสถาบันการเงินในระยะยาว…โดย SET ปรับลดลงแรงตั้งแต่เปิดตลาด และยังไม่มีสัญญาณ “ฟื้นตัว” ระยะสั้น ทั้งนี้ถ้าพิจารณาจากภาพทางเทคนิค SET ปรับลดลงต่ำกว่าแนวรับ Uptrend Line 1,440 จุด และ EMA200 วันที่ 1,437 จุดตั้งแต่เปิดตลาด  โดยมีแนวรับถัดไปที่ SMA 200 วัน ที่ 1,393 จุด (Simple Average)
 